
NUME ȘI PRENUME__________________________________________   DATA _______________________
Test de evaluare 
Clasa a VIII-a
Prof. Isepciuc Maria
Școala Gimnazială  „Vornicu Simion Tăutu”, Comănești, jud. Suceava

Subiectul I (70 de puncte)

Citește cu atenție fiecare dintre textele de mai jos pentru a putea răspunde cerințelor formulate.
Textul 1 
A nins odată ca niciodată, că de n-ar fi nins, nu v-aș fi povestit. A nins pe vremea când veverița din povestea noastră era copil, așa că vedea pentru prima dată în mica ei viață asemenea nămeți. Dar nici animalele și păsările mult mai bătrâne decât ea nu-și aminteau să fi văzut în viața lor atâta zăpadă. 
Veverița locuia într-un brad de șase etaje, fără lift, din Pădurea Mare, chiar la marginea marginii. (…) La etajul 4 al bradului se afla veverița noastră. O chema Vevi și locuia împreună cu familia ei, Veverițeanu: un frate mai mic și cei doi părinți. (...) Scorbura familiei, lăsată cândva liberă nu se știe de cine, era încăpătoare, călduroasă și avea o cămară plină de nuci, alune, fructe uscate, merișoare și afine, și multe alte bunătăți strânse tot anul, ca să aibă ce mânca și pe vreme rea, ca acum. Te simțeai bine și la adăpost înăuntru.
Bradul creștea an de an, iar prin asta se deosebea de blocul din apropiere, care nici nu creștea, nici nu scădea, rămânea cu cele 4 etaje ale lui, cum fusese de la început.(…) Semăna puțin cu bradul, fiindcă era tot fără lift. Firește că atunci când a nins odată ca niciodată, a nins și la ușa lui, care abia se mai putea deschide. Oricum , nimeni nu se aventura afară pe o asemenea grozăvie de vreme. Cenușiu în zilele obișnuite, blocul se făcuse alb acum, fiindcă viscolul îi lipise zăpada pe toată  fațada.   
Era locuit de fel și fel de oameni. Important pentru noi este că la etajul 4 locuia Emi (Emilia pe numele ei întreg), împreună cu toți ai ei: un frate mic de tot, care abia învățase să umble în patru labe ca un ursuleț, mama și tata, care umblau în două picioare, și bunicul care umbla în trei picioare, dacă îi socotim și bastonul pe post de picior, unul care n-are nevoie de șosete sau papuci. Și, fiindcă vorbim despre picioare, lucru care e într-adevăr amuzant, să știți că familia Pădureanu, adică familia lui Emi, nu trăia deloc pe picior mare. 
Asta înseamnă că Emi își dorea foarte multe lucruri pe care colegii ei de clasă le aveau, dar părinții ei nu i le putea cumpăra (…). Colegii ei de clasă se lăudau care mai de care cu tot felul de lucruri, fără să-și dea seama cât de mult se întrista Emi că nu putea să ia parte la discuțiile astea. Încetul cu încetul, ceilalți copii ajunseseră să creadă că e îngâmfată, de-asta tace cu atâta încăpățânare și nimeni nu-i mai adresa un cuvânt, vorbeau numai între ei.
[bookmark: _Hlk165406310][bookmark: _Hlk165408412]Emi avea totuși o prietenă, dar, din păcate, nici măcar cu ea nu putea vorbi. Și știți de ce? Pentru că prietena asta nu știa limba oamenilor. Ați ghicit, nu-i așa? Tocmai Vevi era prietena ei cea mai bună. Se vedeau în fiecare zi. (…) Când o vedea, Emi sărea să deschidă ușa de sticlă a balconului, oricât de frig ar fi fost afară. Atunci Vevi începea să facă tot felul de giumbușlucuri și ghidușii acrobatice, apoi se oprea și aștepta cu coada răsucită pe lângă spate ca un semn de întrebare îmbrăcat în blană. Ținea lăbuțele apropiate una de alta cu palmele ca și cum s-ar fi aplaudat singură, și privea curioasă înăuntru, întorcându-și un pic capul, cu ochii ei mari, lucioși ca bilele și urechile ciulite pentru orice eventualitate. Burta îi era alburie, dar restul blănii era roșcat.
Emi era brunetă și avea două codițe, nu una singură ca Vevi, pe care mama ei le numea „moțișoare”. Avea și breton și la urechi cercei mici-mici în formă de fluture. (…)	
	Însă un pic mai târziu, vântul s-a oprit pentru câteva clipe, ca un radio stins brusc, și Emi a auzit craț-craț și-apoi iar craț-craț. Fetiței i-a fost de ajuns. A deschis imediat și în prag și-a văzut mica prietenă stând în poziția ei favorită, cu coada ca un semn de întrebare îmblănit și acum foarte ciufulit. Era un semn mai mult alb decât roșcat.
· Ce bine că ai apărut! Voiam să-ți spun că la buletinul meteo au anunțat că ninsoarea o să se oprească.
Emi îi spunea mereu prietenei ei veștile cele mai importante, chiar dacă nu știa limba veverițelor și nici veverița nu știa limba oamenilor.
Vevi i-a spus și ea pe limba ei, care nu semăna deloc cu a lui Emi, ci aducea mai degrabă cu limba urșilor care scârțăie:
· [bookmark: _Hlk165448399]Am venit într-un suflet, de cum am putut! Duminică e lună plină, și doamna Atena spune că ninsoarea o să se oprească.
Astfel încât, deși niciuna nu știa limba celeilalte, s-au înțeles ușor pe limba prieteniei, cunoscută și de unii dintre voi. Și de mine, povestitoarea, care sunt prietena voastră.
						(Ioana Pârvulescu, Trei zile nemaipomenite)
Textul 2 

Vă întrebați poate cine este Mariana.  Ei bine, Mariana, este mica veveriță (de fapt nimeni nu știe exact câte sunt în realitate), care a încântat și încă mai încântă copii și adulți deopotrivă, în parcul din stațiunea Vatra Dornei.
În fiecare dimineață, din camera hotelului unde eram cazată, auzeam chemările copiilor, care strigau cât puteau: „Mariana, unde ești, Mariana? Vino la nuci!” Și loveau una de alta nucile ținute în mână, de răsuna parcul. Trebuie să mergi măcar o dată la Vatra Dornei și,  cu buzunarele pline de nuci, să te alături copiilor care, plini de veselie, nu obosesc să îmbie veverițele la nuci și alune, cât este ziua de mare. De altfel, nu doar copiii așteptau nerăbdători veverițele, ci și părinții, care li se alăturau, bucurându-se deopotrivă de gingășia cu care acestea primeau din mâna lor ofranda în nuci și alune.
[bookmark: _Hlk165408579]Trebuie să spun că piața din apropierea parcului devenea pentru toți cei aflați în vizită în stațiune un obiectiv obligatoriu de atins, bifat ferm, în programul fiecăruia. Căci, cum altfel puteai să-ți faci plimbarea prin parc, fără să ai nuci? Chiar dacă ți-ai fi propus să privești detașat strădania copiilor de a atrage veverițele, bucurându-te de bucuria lor, sfârșeai prin a scoate sfios nucile din buzunar și, asemeni lor, redeveneai copil, lovind nucile și sperând ca tu să fii alesul spre care se va îndrepta mica vietate.
Pentru mine însă, povestea parcului cu veverițe s-a scris cu mult timp în urmă.  Mi-au spus-o însă, mulți ani mai târziu, mama mea și pozele făcute în parcul stațiunii, păstrate cu multă grijă ani la rând, martori tăcuți, dar în același timp, atât de vorbăreți ai unor întâmplări care, peste ani, aveau să stea mărturie despre ce înseamnă cu adevărat o copilărie fericită. Am privit adeseori pozele în care o fetiță de trei ani privește uimită cum mama sa primește vizita unei vietăți cum nu mai văzuse până atunci și cum râde fericită, văzând cu câtă încredere vine să-și primească darul din palma mamei.
Am păstrat mereu credința că într-o zi voi reveni la Vatra Dornei și acolo, în parc, voi regăsi veverițele, așteptând la fel ca în copilărie, să primească nuci. De aceea, vizita mea la Vatra Dornei, a însemnat mai mult decât peisaje frumoase și obiective turistice, a însemnat de fapt întoarcerea în locurile în care, copil fiind, trăisem alături de mama mea momente atât de speciale. Cred că tocmai copilul din mine, care n-a uitat niciodată să se joace, m-a făcut să mă întorc mereu pe urmele copilăriei și să mă bucur mereu de tot ceea ce viața mi-a oferit.

 (Roxana Dumitrache, Mariana- povestea parcului cu veverițe, https://calatorprintaramea.wordpress.com/)

A. Scrie răspunsul pentru cerințele de mai  jos cu privire la textele  date.
1.  Notează, din textul 1, două alimente care se găseau în cămara din scorbura  veveriței.                2 puncte
________________________________________________________________________________________________________________________________________________________________________________________
2. Scrie în casetă litera corespunzătoare răspunsului corect, valorificând informațiile din textul 2.                                                                                                             2 puncte
Turiștii își procurau nucile pentru veverițe:
a) de la localnici.
b) din nucii aflați în parc.
c) din piața din apropierea parcului.
d) de la supermarket.
Răspunsul corect:

3. Scrie în casetă litera corespunzătoare răspunsului corect, valorificând informațiile din textul 1.                                                                                                            	Colegii lui Emi nu mai vorbeau cu ea                                                2 puncte
a) fiindcă se supăraseră pe ea.
b) pentru că o credeau îngâmfată.
c) deoarece nu înțelegeau limba ei.
d) pentru că nu avea  multe lucruri. 
Răspunsul corect:       
                                                                                              
4. Scrie în casetă litera corespunzătoare răspunsului corect, valorificând informațiile din textul 2.	                                                                                                                                                         2 puncte
Vizita la Vatra Dornei a însemnat pentru Roxana Dumitrache:                     2 puncte

a)	peisaje frumoase.
b)	obiective turistice.
[bookmark: _Hlk165405674]c)	reîntâlnirea cu veverițele.
d)	întoarcerea la locurile copilăriei.
Răspunsul corect:

5. Notează „X”  în dreptul fiecărui enunț pentru a stabili corectitudinea sau incorectitudinea acestuia, bazându-te pe informațiile din cele două texte suport:                            6 puncte
Textul 1
	Enunțul
	Adevărat
	Fals

	Întâmplările se petrec într-o iarnă în care a nins foarte mult.
	
	

	În apropierea bradului unde își avea locuința veverița se găsea un bloc cu 4 etaje, care avea lift.
	
	

	Familia lui Emi era alcătuită din cinci membri.
	
	


Textul 2
	Enunțul
	Adevărat
	Fals

	Mariana este veverița care încântă turiștii în parcul din stațiunea Vatra Dornei.
	
	

	Doar copiii se pot bucura de prezența veverițelor în parc.
	
	

	Pentru autoare, povestea parcului cu veverițe s-a scris cu mult timp în urmă.
	
	



6.  Precizează, în unu – trei enunțuri, o trăsătură lui Vevi, identificată în fragmentul de mai jos, și mijlocul de caracterizare utilizat, ilustrându-l cu o secvență:
 „Când o vedea, Emi sărea să deschidă ușa de sticlă a balconului, oricât de frig ar fi fost afară. Atunci Vevi începea să facă tot felul de giumbușlucuri și ghidușii acrobatice, apoi se oprea și aștepta cu coada răsucită pe lângă spate ca un semn de întrebare îmbrăcat în blană.”                  6 puncte
____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

7. Prezintă, în minimum 30 de cuvinte, un element de conținut comun celor două texte date, valorificând câte o secvență relevantă din fiecare  text.                                           6 puncte                                                                                
__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

8. Consideri că este important să te împrietenești cu animalele? Motivează-ți răspunsul, în 50- 100 de cuvinte, valorificând textul 1.                                                                                6 puncte                                                                                                                         
_________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

9. Asociază fragmentul din Trei zile nemaipomenite de Ioana Pârvulescu cu un alt text literar studiat la clasă sau citit ca lectură suplimentară, prezentând, în 50 – 100 de cuvinte, o valoare morală/culturală comună, prin referire la câte o secvență relevantă din fiecare text.                                           6 puncte
____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

B. Scrie răspunsul pentru fiecare dintre cerințele de mai jos:

1. Scrie în casetă litera corespunzătoare răspunsului corect.
Cuvintele niciodată, exact, marginea au, în ordine:
a) 9 sunete, 5 sunete, 8 sunete.
b) 8 sunete, 6 sunete, 8 sunete.
c) 8 sunete, 6 sunete, 7 sunete.
d) 8 sunete, 6 sunete, 7 sunete. 
Răspunsul corect:

2. [bookmark: _Hlk161580927]Scrie în casetă litera corespunzătoare răspunsului corect.
Seria care conține doar cuvinte derivate este:
a) veselie, deopotrivă
b) nerăbdători, gingășia.
c) apropierea, parcului
d) altfel, plimbarea.
Răspunsul corect:

3. [bookmark: _Hlk165409345] Scrie în casetă litera corespunzătoare răspunsului corect.
Sinonimele cuvintelor subliniate în enunțul: „Am privit adeseori pozele în care o fetiță de trei ani privește uimită cum mama sa primește vizita unei vietăți cum nu mai văzuse până atunci și cum râde fericită, văzând cu câtă încredere vine să-și primească darul din palma mamei” sunt:
a) impresionată, timiditate .
b) surprinsă, siguranță.
c) tulburată, nesiguranță
d) uluită, îndoială.
Răspunsul corect:

4. Scrie în casetă litera corespunzătoare răspunsului corect.
Sensul secvenței subliniate în secvența: „Am venit într-un suflet, de cum am putut! Duminică e lună plină, și doamna Atena spune că ninsoarea o să se oprească” este:
	2 puncte
a) repede
b) încet
c) liniștit
d) măsurat
Răspunsul corect:

5. Scrie în casetă litera corespunzătoare răspunsului corect.
Selectează, din secvența următoare, trei substantive aflate în cazuri diferite și precizează  cazul acestora: 
„Trebuie să spun că piața din apropierea parcului devenea pentru toți cei aflați în vizită în stațiune un obiectiv obligatoriu de atins, bifat ferm, în programul fiecăruia.”
                                                       6 puncte
	substantivul selectat
	Cazul substantivului

	
	

	
	

	
	



6. Alcătuiește un enunț asertiv în care substantivul copilărie să îndeplinească funcția sintactică de complement prepozițional  (1) și un enunț interogativ în care adjectivul special să îndeplinească funcția sintactică de atribut (2).                                                           6 puncte
1) [bookmark: _Hlk161582335]______________________________________________________________________________________________________________________________________________________
2) ______________________________________________________________________________________________________________________________________________________
7.  Construiește câte o frază în care propoziția „cum râde fericită” să fie (1) propoziție subordonată atributivă și (2) propoziție subordonată completivă prepozițională.                           6 puncte                                                                                                                                    
1) _______________________________________________________________________________________________________________________________________________________________________________________
2) ________________________________________________________________________________________________________________________________________________________________________________________
8. Transcrie enunțul următor, corectând greșelile, indiferent de natura lor:
 Tu ști bine că din cauza profesorului ai reușit la examen, dar să ști că e și meritul tău ori cât vroiau părinții tăi să te facă să renunți la pasiunea de a creea povești.
____________________________________________________________________________________________________________________________________________________________________________________________________________________________________________________________________________________________________________________________________________________
Subiectul al II-lea                                                                                 (20 de puncte)
Scrie un text narativ, minimum 150 de cuvinte, în care să prezinți o întâmplare reală sau imaginară petrecută în parcul cu veverițe, incluzând o secvență dialogată, de cel puțin patru replici, și una descriptivă, de minimum 30 de cuvinte.
Punctajul pentru compunere se acordă astfel:
· conținutul compunerii – 12 puncte;
· redactarea compunerii – 8 puncte (marcarea corectă a paragrafelor – 1 punct; coerența textului – 1 punct; proprietatea termenilor folosiți – 1 punct; corectitudinea gramaticală – 1 punct; claritatea exprimării ideilor – 1 punct; ortografia – 1 punct; respectarea normelor de punctuație – 1 punct; lizibilitatea – 1 punct).
Notă! Textul nu va fi precedat de titlu sau de motto. Punctajul pentru redactare se acordă doar în cazul în care compunerea are minimum 150 de cuvinte și dezvoltă subiectul propus. 

________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
BAREM DE EVALUARE ȘI DE NOTARE
   
 
· Se punctează orice modalitate de rezolvare corectă a cerințelor. 
· Nu se acordă punctaje intermediare, altele decât cele precizate explicit în barem. 
· Se acordă zece puncte din oficiu. Punctajul total este de 100 de puncte. Nota finală se calculează prin împărțirea la zece a punctajului total acordat pentru lucrare. 
 
SUBIECTUL I 	                    (70 de puncte) 
A. 
1. Câte 1 punct  pentru notarea oricărui aliment care se găsea în cămara din scorbura veveriței (de exemplu: nuci, alune, fructe uscate, merișoare etc.)
 1p + 1p=2 puncte
  Notă! Nu este necesară formularea răspunsului în enunț.
1. Scrierea literei corespunzătoare răspunsului corect:   	c 	 	                   2 puncte 
3. Scrierea literei corespunzătoare răspunsului corect: 	b 	 	                  2 puncte 
4.  Scrierea  răspunsului corect: 	     	                        d			       2 puncte                        
    5. Câte 1 punct pentru fiecare răspuns corect; notarea a două variante de răspuns pentru un enunț  – 0 puncte;        6 x 1 punct = 6 puncte 
Textul 1
	Enunțul
	Adevărat
	Fals

	Întâmplările se petrec într-o iarnă în care a nins foarte mult
	x
	

	În apropierea bradului unde își avea locuința veverița se găsea un bloc cu 4 etaje, care avea lift.
	
	x

	Familia lui Emi era alcătuită din cinci membri.
	x
	


Textul 2
	Enunțul
	Adevărat 
	Fals

	Mariana este veverița care încântă turiștii din stațiunea Vatra Dornei.
	x
	

	Doar copiii se pot bucura de prezența veverițelor în parc.
	
	x

	Pentru autoare, povestea parcului cu veverițe s-a scris cu mult timp în urmă.
	x
	



6. Precizarea unei trăsături și a mijlocului de caracterizare (de exemplu: jucăușă,/caracterizare indirectă/începea să facă tot felul de giumbușlucuri și ghidușii acrobatice) - 6 puncte  
· precizarea oricărei trăsături a personajului – 1 punct  
· precizarea mijlocului de caracterizare – 2 puncte  
· ilustrarea cu o secvență a mijlocului de caracterizare – 1 punct 
· respectarea normelor de ortografie și de punctuație (0 – 1 greșeli – 1 punct; 2 sau mai multe greșeli – 0 puncte) – 1 punct 
· încadrarea în numărul de enunțuri indicat – 1 punct 
7. Prezentarea unui element de conținut comun celor două texte date (de exemplu – veverița, prietenia dintre oameni și animale etc.)  6 puncte	       	                                   
 – precizarea unui element de conținut comun – 2 puncte  
–  câte 1 punct pentru prezentarea elementului de conținut comun din fiecare text (prezentare adecvată, prin valorificarea unei secvențe relevante din fiecare text – 1 punct; încercare de prezentare – 0 puncte) – 2 x 1 punct = 2 puncte 
 – respectarea normelor de exprimare, de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct 
 – respectarea numărului minim de cuvinte indicat – 1 punct 
 Notă! Nu este obligatorie citarea în valorificarea secvențelor.	 	 	 	 	                                                                                        
8.  Motivarea răspunsului la întrebarea dată:                       6 puncte 
· menționarea răspunsului la întrebarea dată              1 punct
· motivarea răspunsului menționat, valorificând textul dat: nuanțat și adecvat, cu valorificarea textului dat - 3 puncte; schematic, cu valorificarea textului dat - 2 puncte; tendință de generalizare, încercare de motivare, lipsă de valorificare a textului - 1 punct; lipsa motivării - 0 puncte                                                 
· respectarea normelor de ortografie și de punctuație (0 - 1 greșeli - 1 punct; 2 sau mai multe greșeli – 0 puncte)  	 	 	 	 	 	 	 	
· încadrarea în limita de cuvinte indicată             1 punct                                                             
       Notă! Nu este obligatorie citarea în valorificarea secvențelor. Nu este necesară formularea unei concluzii sau utilizarea conectorilor de tipul „în primul rând”, „în al doilea rând” etc. 
9. Asocierea fragmentului din Trei zile nemaipomenite de Ioana Pârvulescu cu un text literar studiat la clasă sau citit ca lectură suplimentară, prin prezentarea unei valori morale/culturale comune (de exemplu: iubirea  față de animale/prietenia /bunătatea etc.)     6 puncte                                                                             
− precizarea unei valori identificate în textul dat (cu sau fără indicarea felului acesteia) 1 punct 
− precizarea unui text literar asociat textului dat, menționând titlul și autorul – 1 punct 
− câte 1 punct pentru prezentarea valorii identificate, prin referire la câte o secvență relevantă din fiecare text (prezentare adecvată – 1 punct; încercare de prezentare – 0 puncte) – 2 x 1 punct = 2 puncte 
− respectarea normelor de exprimare, de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct 
− încadrarea în numărul de cuvinte indicat – 1 punct 
Notă! Nu este obligatorie citarea în valorificarea secvențelor.
B
1. Scrierea literei corespunzătoare răspunsului corect:       b                                         2 puncte 
1. Scrierea literei corespunzătoare răspunsului corect:      b                                        2 puncte               
1. Scrierea literei corespunzătoare răspunsului corect:      b                                           2 puncte 
1. Scrierea literei corespunzătoare răspunsului corect:       a                                      2 puncte
1. Câte 1 punct pentru fiecare răspuns corect.                                                            6 puncte
Câte un punct pentru fiecare substantiv corect selectat  (de exemplu: piața, parcului, în stațiune etc.) 3x1punct=3puncte;
Câte un punct pentru cazul precizat corect (nominativ, genitiv, acuzativ) 3x1punct=3puncte.                                      
1. Alcătuirea unui enunț asertiv în care substantivul  copilărie să îndeplinească funcția de complement prepozițional (de exemplu: Mă gândesc tot mai des la copilărie.) și a unui enunț interogativ în care adjectivul special să îndeplinească funcția sintactică de atribut (de exemplu: Ai luat și cadoul special cu tine?).                                                                                               6puncte
7. Construirea a două fraze în care propoziția „cum râde fericită” să fie propoziție subordonată atributivă (de exemplu: Imaginea cum râde fericită nu-mi iese din minte./ O urmărește mereu gândul cum râde fericită. etc.) și propoziție subordonată completivă prepozițională (de exemplu: Se gândește cum râde fericită./ Fetița se uita cum râde fericită. etc.) 6 puncte – câte 2 puncte pentru respectarea felului fiecărei propoziții subordonate indicate – 2 x 2 puncte = 4 puncte – câte 1 punct pentru corectitudinea logică și gramaticală a fiecărei fraze – 2 x 1 punct = 2 puncte
8. Completarea spațiilor libere cu răspunsurile corecte ( meu/nostru, cel mai înțelept, de povești)-                2x3puncte = 6 puncte

SUBIECTUL AL II-LEA                                                                 	                     (20 de puncte) 
      
Scrie un text narativ, minimum 150 de cuvinte, în care să prezinți o întâmplare reală sau imaginară petrecută în parcul cu veverițe, incluzând o secvență dialogată, de cel puțin patru replici și una descriptivă, de minimum 30 de cuvinte.
Conținutul compunerii – 12 puncte 
− adecvarea conținutului la cerință (redactarea unui text narativ care să cuprindă prezentarea unei întâmplări petrecută alături de bunici): în totalitate – 4 puncte; parțial, cu divagații – 2 puncte -4 puncte
− respectarea trăsăturilor tiparului narativ (de exemplu: succesiunea logică a evenimentelor, participanți, încadrare în timp și spațiu): în totalitate-4 puncte, parțial, cu divagații- 2 puncte; lipsa tiparului naratic- o puncte -4 puncte
  −  includerea în compunere a secvenței dialogate: cu respectarea regulilor de alcătuire a dialogului și a limitei indicate (minimum patru replici)- 2 puncte; cu respectarea regulilor de alcătuire a dialogului, dar fără respectarea limitei inferioare- 1 punct; fără respectarea regulilor de alcătuire a dialogului-0 puncte   2 puncte
  −  includerea în compunere a secvenței descriptive: cu respectarea regulilor de alcătuire a descrierii și a limitei indicate (minimum 30 de cuvinte)- 2 puncte; cu respectarea regulilor de alcătuire a descrierii, dar fără respectarea limitei inferioare- 1 punct; fără respectarea regulilor de alcătuire a descrierii-0 puncte  2 puncte	 	                                                   
Redactarea compunerii – 8 puncte  
– marcarea corectă a paragrafelor: în totalitate – 1 punct; parțial – 0 puncte                    1 punct
– coerența textului: în totalitate – 1 punct; parțial – 0 puncte                                            1 punct
– proprietatea termenilor folosiți: în totalitate – 1 punct; parțial – 0 puncte                      1 punct
– corectitudinea gramaticală: în totalitate – 1 punct; parțial – 0 puncte                            1 punct
– claritatea exprimării ideilor: în totalitate – 1 punct; parțial – 0 puncte                           1 punct
– respectarea normelor de ortografie (0 – 1 greșeli – 1 punct; 2 sau mai multe greșeli – 0 puncte)                                                                                                                                                                              1 punct
– respectarea normelor de punctuație (0 – 1 greșeli – 1 punct; 2 sau mai multe greșeli – 0 puncte)                                                                                                                               1 punct
– lizibilitate                                                                                                                        1 punct

Notă! Punctajul pentru redactare se acordă doar în cazul în care compunerea are minimum 
150 de cuvinte și dezvoltă subiectul propus.


